Na osnovu člana 77 stav 4 Zakona o lokalnoj samoupravi (’’Službeni list RCG’’, broj 42/03, 28/04, 75/05 i 13/06 i ’’Službeni list CG’’, broj 88/09, 03/10, 38/12 i 10/14, 3/16 ), člana 18 i 19 Zakona o državnim službenicima i namještenicima (’’Službeni list CG’’, broj 39/11, 50/11, 66/12, 34/14, 53/14 i 16/16), člana 46 i 46a Zakona o zaštiti i spašavanju (’’Službeni list CG’’,broj 13/07, 05/08, 86/09, 32/11 i 54/16), člana 11 i 13 Odluke o organizaciji i načinu rada lokalne uprave (’’Službeni list CG’’ – opštinski propisi, broj 31/13), i Uredbe o službenim zvanjima lokalnih službenika i namještenika i uslovima za njihovo vršenje u organima lokalne uprave (’’Službeni list CG ’’, broj 15/13), Komandir Službe zaštite i spašavanja Opštine Andrijevica, donosi

**P R A V I L N I K**

**O unutrašnjoj organizaciji i sistematizaciji**

**Radnih mjesta**

**SLUŽBE ZAŠTITE I SPAŠAVANJA**

**I OPŠTE ODREDBE**

**Član 1**

Ovim pravilnikom utvrđuje se unutrašnja organizacija i sistematizacija radnih mejsta Službe zaštite i Opštine Andrijevica, djelokrug rada, organizacija, način izvršavanja poslova i zadataka, rukovođenje, naziv i broj radnih mjesta, broj službenika i namještenika za vršenje poslova i zadataka, opis poslova i zadataka za svako radno mjesto i potrebni uslovi za rad na svakom radnom mjestu.

**Član 2**

Izrazi koji se u ovom Pravilniku koriste u muškom radu podrazumijevaju iste izraze u ženskomm rodu.

**Član 3**

Unutrašnja organizacija Službe zaštite određuje se sa ciljem da se obezbijedi stručno, zakonito, kvalitetno i efikasno ostvarivanje zadataka, unapređivanje metoda rada, grupisanja zadataka i poslova prema vrsti, stepenu složenosti, obimu odgovornosti, uslovima za njihovo vršenje, puna zaposlenost službenika, maksimalno korišćenje stručnog znanja, efikasnog rukovođenja, koordiniranja i nadzor nad vršenjem poslova i zadataka, uz međusobnu saradnju i javnost rada, te odgovornog vršenja poslova i zadataka u cilju zaštite i spašavanja ljudi i materijalnih dobara od požara i drugih prirodnih katastrofa i izazvanih nesreća.

**II UNUTRAŠNJA ORGANIZACIJA SLUŽBE ZAŠTITE**

**Član 4**

Služba zaštite organizuje se kao posebna Služba.

**III DJELOKRUG RADA SLUŽBE ZAŠTITE**

**Član 5**

Služba zaštite i spašavanja je služba koja:

* Određuje spašavanje i zaštitu imovine i lica od požara, eksplozija, havarija i drugih akcidentnih i vanrednih situacija na kopnu i moru;
* Organizuje zaštitu od elementarnih nepogoda i drugih nepogodnosti i stvara uslove za otklanjanje posledica;
* Vrši kontrolu, punjenje i opravku protivpožarnih aparata i drugih tehničkih sredstava;
* U skladu sa zakonom i drugim propisima, u okviru svojih mogućnosti, pruža pomoć i drugim opštinama u akcidentnim situacijama;
* Ostvaruje saradnju sa organima uprave i nevladinim organizacijama u oblastima za koje je osnovan;
* Priprema informacije i druge stručne materijale za organe lokalne samouprave;
* Vrši i druge poslove iz nadležnosti lokalne samouprave i uprave, za koje je osnovan.

Pripadnici Službe zaštite su obučeni, osposobljeni i opremljeni za poslove zaštite i spašavanja lica i imovine u slučaju nastanka vanrednih situacija, prirodnih i tehničko-tehnoloških nesreća.

**Član 6**

Služba zaštite i spašavanja vrši poslove iz svog djelokruga samostalno u okviru ovlašćenja utvrđenih zakonom, statutom i drugim propisima.

**Član 7**

U izvršavanju svojih zadataka Služba zaštite i spašavanja sarađuje sa drugim organima lokalne uprave i svim zainteresovanim subjektima.

**IV RUKOVOĐENJE SLUŽBOM ZAŠTITE**

**Član 8**

Radom Službe zaštite i spašavanja rukovodi Komandir.

**Član 9**

Radni odnos na poslovima Komandira Službe može zasnovati lice koje ima VII-1 nivo kvalifikacije obrazovanja i 5 godine radnog iskustva na poslovima zaštite i spasavanja, položen stručni ispit za rad u organima državne uprave, na osnovu javnog konkursa za visoko rukovodni kadar.

Odluku o imenovanju Komandira Službe donosi Predsjednik opštine, na vremenski period od 4 godine.

**Član 10**

Komandir Službe zaštite i spašavanja rukovodi aktivnostima zaštite, spašavanja, pretraživanja i gašenja paožara na području opštine Andrijevica. U tom smislu može angažovati i druge organe organizacije iz opštine Andrijevica.

Komandir Službe zaštite i spašavanja objedinjava i usmjerava rad Službe zaštite službenika i namještenika u njoj, i koordinira poslovima iz djelokruga rada Službe, raspoređuje poslove u njoj, izdaje naloge koji dalje po principima komandne odgovornosti rukovodi radom službenika u izvršavanju poslova i zadataka.

Komandir za svoj rad odgovara Predsjedniku opštine.

**Član 11**

Komandir Službe zaštite vrši: operativno planiranje i pripremanje službe za stručno djelovanje, a posebno radi: operativne poslove gašenja požara i spašavanja od požara i drugih nesreća; vrši obuku i pripremu radnika službe za akcije gašenja požara i spasilačke aktivnosti; priprema programe obuke građana; predlaže način održavanja opreme i sredstava za gašenje požara i spasilačke aktivnosti; koordinira planiranjem i uvježbavanjem ostalih subjekata u opštini na uključivanju u akcijama gašenja – spasavanja; predlaže programe opremanja i osposobljavanja Službe opremom i sredstvima za gašenje požara i spasavanje od svih mogućih nesreća; učestvuje u vršenju procjena mogućih nepogoda – nesreća na području opštine; vrši analize gašenja požara i spasilačkih akcija Službe.

**Član 12**

Nadzor nad zakonitošću i cjelishodnošću rada Službe zaštite vrši Predsjednik opštine.

Predsjednik opštine može razriještiti dužnosti Komandira Službe zaštite i spašavanja i prije isteka vremena za koje je imenovan.

Komandir Službe zaštite i spašavanja može zatražiti da bude razriješen dužnosti i prije isteka vremena za koje je imenovan.

Komandir Službe zaštite i spašavanja može podnijeti ostavku.

**Član 13**

Komandir Službe zaštite i spašavanja objedinjava i usmjerava rad službe , službenika i namještenika.

Naredbom, radi izvršenja pojedinih odredbi zakona , Opštinskog plana zaštite od požara, kao i drugim prilikama, a radi izvršenja pojedinih odredbi navedenih akata i drugih propisa, kao i u konkretnim situacijama, rukovodilac Službe zaštite i spašavanja po ovlašćenju naređuje izvršenje ili zabranjuje postupanje u određenoj situaciji i to po pravilu usmeno, a u pojedinim slučajevima i pismenim putem.

Komandir donosi procedure kojima propisuje način rada i daje bliže smjernice za izvršenje poslova i zadataka zaposlenih u Službi zaštite i spašavanja.

Komandir Službe zaštite i spašavanja nalogom naređuje izvršenje konkretnog zadatka i određuje rok za njegovo izvršenje i to u principu usmenim putem, a izuzetno i pismenim putem.

Naredbom se naređuje izvršenje konkretnog zadatka usmenim putem, a izuzetno i pismenim putem, koja naredba je izvršna i obavezna za zaposlene u Službi zaštite i spašavanja.

Komandir Službe zaštite i spašavanja naredbom određuje raspored vatrogasaca-spasioca u smjenama, s tim da u jednoj smjeni rad ne može biti duži od 12 sati, osim u izuzetnim slučajevima kada se ukaže potreba radi intervencije u gašenju požara ili spasavanja od drugih nepogoda.

Komandir Službe zaštite i spašavanja ocjenjuje i prati rad zaposlenih u Službi, imajući u vidu stručnost, umješnost i zalaganje svakog pojedinca i o tome izvještava Predsjednika opštine.

**V SISTEMATIZACIJA RADNIH MJESTA**

**Član 14**

Svaki službenik odnosno namještenik obavezan je da poslove vrši savjesno, u skladu sa zakonom, drugim propisima i pravilima Službe.

Svaki službenik obavezan je da se pridržava propisa o službenoj dužnosti i da poštuje pravila službe.

**Član 15**

Službenik je odgovoran za savjesnost i zakonitost u radu, kao i pridržavanje drugih propisa, pravila službe i propisa o službenoj dužnosti.

**Član 16**

Opšta i pojedinačna akta iz djelokruga službe zaštite i spašavanja, kao i akta koja se dostavljaju drugim orgnima potpisuje Komandir, odnosno lice koje ga zamjenjuje i koje on ovlasti.

**Član 17**

Obavještenja, izjave i podatke daje Komandir . Odgovornost za tačnost podataka i izjava pored Komandira snosi i službenik koji je podatke sačinio.

**VI SISTEMATIZACIJA RADNIH MJESTA, BROJ IZVRŠILACA, UISLOVI ZA VRŠENJE I OPIS POSLOVA**

**Član 18**

U Službi zaštite i spašavanja se utvrđuju zvanja, zanimanja i uslovi koje treba da ispunjavaju zaposleni koji vrše poslove i zadatke iz djelokruga Službe i to:

|  |  |  |  |
| --- | --- | --- | --- |
| **R.br.**  | **N a z i v**  | **Uslovi**  | **Broj izvršilaca** |
| 1 | **VISOKO RUKOVODNI KADAR** Komandir Službe zaštite i spašavanja  | VII-1 nivo kvalifikacije obrazovanja (240 CSPK), 5 godine radnog iskustva na poslovima zaštite i spasavanja , položen stručni ispit za rad u držanim organima, drutgi stručni ispit za oblast zaštite i spašavanja | 1 |
| 2 | **EKSPERTSKI KADAR**Pomoćnik Komandira za operativne poslove | VI nivo kvalifikacije obrazovanja (180 CSPK) ekonomskog smjera, 3 godine radnog iskustva, položen stručni ispit za rad u državnim organima | 1 |
| 3 | **IZVRŠNI KADAR**1. Viši referent - Vatrogasac- spasilac,
2. Viši namještenik – Operater sall centra,
3. Viši namještenik – Serviser vatrogasnih aparata i opreme
4. Viši namještenik - Magacioner
5. Viši namještenik –Sekretarica
6. Namještenik - Higijeničar
 | III ili IV nivo kvalikfikacije obrazovanja, 3 godine radnog iskustva, pol. stručni ispit za rad u drž. organima, drugi str. ispit za oblast zaš. i spaš., položen vozački ispit C kategorije i da je mlađi od 25 godina života ako prvi put zasniva radni odnos III ili IV nivo kvalikfikacije obrazovanja, 1 god. Rad. iskustva, pol. Str. ispit za rad u drž. organima, III ili IV nivo kvalikfikacije obrazovanja, 1 godina radnog iskustva, položen stručni ispitza rad u državnim organima, III ili IV nivo kvalikfikacije obrazovanja, 1 godina radnog iskustva, položen stručni ispitza rad u državnim organima, III ili IV nivo kvalikfikacije obrazovanja, 1 godina radnog iskustva, položen stručni ispit za rad u državnim organimaI ili II nivo kval.obraz. bez radnog isk. | 522211 |

**SLUŽBA ZAŠTITE I SPAŠAVANJA – OPIS POSLOVA**

**VISOKO RUKOVODNI KADAR**

1. **Komandir Službe zaštite i spašavanja** – rukovodi Službom zaštite i spašavanja, obavlja poslove propisane zakonom i članom 13 ovog Pravilnika, kao i druge poslove po nalogu Predsjednika opštine.

**EKSPERTSKI KADAR**

1. **Pomoćnik Komandira za operativne poslove** - Rukovodi odjeljenjem za operativne poslove; neposredno izvodi obuku svih operativnihradnika po utvrđenomplanu i programu na nivou službe; Neposredno rukovodi većim akcijama spašavanja ljudi,materijalnih i drugih dobara; Vrši neposrednu provjeru spremnosti i uvježbanosti vatrogasno-spasilačke jedinice i ocjennjuje svakog pojedinca u skladu sa planom i programom; Neposredno učestvuje u obuci vatrogasaca – spasilaca u skladu sa planom i programom obuke; Učestvuje u svim vidovima obuke i osposobljavanjau rukovanju specijalnim alatima, spravama i opremom, upoznavanjem sa svim procedurama i načinima postupanja u akcijama zaštite i spašavanja u saobraćajnim udesima i drugim tehničkim intervencijama, dužan je i obavezan kada je na dužnosti da nosi radnu uniformu a na intervencijama i vježbama propisanu zaštitnu opremu, Primjernim vladanjem i ponašanjem mora čuvatisvoj ugled i ugled Službe u cjelini; Redovno izvještava Komandira Službe o aktivnostima na planu obuke i osposobljavanja svih operativnih radnika službe, Obavlja i druge poslove po nalogu komandira Službe; za svoj rad odgovoran je Komandiru.

**IZVRŠNI KADAR**

1. **Viši referent – Vatrogasac - spasilac** Neposredno organizuje i obezbjeđuje spašavanje imovine i lica od požara, eksplozija, havarija i drugih akcidentnih i vanrednih situacija i obavezno je njegovo prisustvo na licu mjesta u slučaju navedenih situacija; Neposredno upravlja i stara se o svim vozilima sa kojima raspolaže SZ; Stara se o održavanju njihove ispravnosti i čistoće, što je dužan provjeriti prilikom svakog dolaska i odlaska sa posla. O svim nedostacima na vozilima i opremi dužan je obavijestiti Komandira Službe i tražiti da se uočeni nedostaci evidentiraju u knjigu dežurstva; Obavlja i druge poslove po nalogu, naređenju ili uputstvu Komandira.

**NAMJEŠTENICI**

1. **Viši namještenik** – **Operater call centra** – Prima telefonske pozive, alarmira smjenu, provjerava poziv, obavještava vođu smjene i nadležne državne institucije, pruža logističku podršku jedinici na intervenciji; obavlja i druge poslove po nalogu, naređenju ili uputstvu Komandira Službe.
2. **Viši namještenik – Serviser vatrogasnih aparata i opreme –** Servisira vatrogasne aparate i opremu, kao i druge aparate i opremu u SZ. Materijalno i finansijski odgovoran je za kompletan servis vatrogasnih aparata i opreme i njihovo ispravno funkcionisanje što je dužan provjeriti prilikom svakog dolaska i odlaska sa posla, o svim nedostacima na aparatima i opremi dužan je obavijestiti Komandira i tražiti da se uočeni nedostaci evidentiraju u knjigu dežurstva, kao i vodi posebnu evidenciju o ispravnosti i funkcionisanju svakog aparata i opreme pojedinačno, obavlja i druge poslove po nalogu, naređenju ili uputstvu Komandira Službe.
3. **Viši Namještenik – Sekretarica** - obavlja administrativno-tehničke poslove za potrebe Službe zaštite i Komandira Službe, prima stranke, vodi evidenciju zakazanih obaveza i o tome blagovremeno obavještava Komandira Službe zaštite.
4. **Namještenik – Higijeničarka** – vrši poslove održavanja čistoće u prostorijama Službe zaštite i spašavanja , obavlja i druge poslove po nalogu, naređenju ili upustvu Komandira službe.

**VII PRELAZNE I ZAVRŠNE ODREDBE**

**Član 19**

Raspoređivanje službenika i namještenika u skladu sa ovim Pravilnikom izvršiće se u roku od 30 dana od dana njegovog stupanja na snagu.

**Član 20**

Ovaj Pravilnik stupa na snagu danom davanja saglasnosti od strane Predsjednika opštine Andrijevica.

**Član 21**

Danom stupanja na snagu ovog Pravilnika prestaje da važi Pravilnik o unutrašnjoj organizaciji i sistematizaciji radnih mjesta Službe zaštite broj 032 – 41/2016-012 od 16.02.2016. godine.

Broj: \_\_\_\_\_\_\_\_\_\_\_\_\_\_\_

Andrijevica, 06.10.2017. godine,

**VD KOMANDIR**

**SLUŽBE ZAŠTITE I SPAŠAVANJA**

\_\_\_\_\_\_\_\_\_\_\_\_\_\_\_\_\_\_\_\_\_\_

Na ovaj Pravilnik saglasnost je dao Glavni administrator opštine Andrijevica.

Broj: \_\_\_\_\_\_\_\_\_\_\_\_\_\_\_\_\_\_

Andrijevica, \_\_\_\_\_\_\_\_\_\_\_2017. godine,

Na ovaj Pravilnik saglasnost je dao Predsjednik opštine Andrijevica.

Broj: \_\_\_\_\_\_\_\_\_\_\_\_\_\_\_\_\_

Andrievica, \_\_\_\_\_\_\_\_\_\_\_\_\_2017. godine

**PREDSJEDNIK OPŠTINE ANDRIJEVICA**

Srđan Mašović